open-index/open-wikipedia-markdown huggingface dataset:
Αλατιέρα του Τσελίνι

thumb|Αλατιέρα του Τσελίνι
Η **Αλατιέρα του Τσελίνι** (στη Βιέννη ονομάζεται **Σαλιέρα - Saliera**, στα ιταλικά η αλατιέρα) είναι ένα μερικώς εμαγιέ επίχρυσο γλυπτό του Μπενβενούτο Τσελίνι. Ολοκληρώθηκε το 1543 για τον Φραγκίσκο Α΄ της Γαλλίας, από μοντέλα που είχαν ετοιμαστεί πολλά χρόνια πριν για τον Καρδινάλιο Ιππόλυτο ντ' Έστε. Η Αλατιέρα του Τσελίνι απεικονίζει μια ανδρική φιγούρα που αντιπροσωπεύει τη θάλασσα και μια θηλυκή φιγούρα που αντιπροσωπεύει τη Γη. Ένα μικρό σκάφος που προορίζεται για να διατηρεί το αλάτι είναι τοποθετημένο δίπλα στην ανδρική φιγούρα. Ένα κουτί για το πιπέρι, με σχήμα ναού, είναι δίπλα στην θηλυκή φιγούρα. Τα πόδια του δύο φιγούρων είναι μπλεγμένα μεταξύ τους σε μια προσπάθεια του δημιουργού να δείξει την αλληλοδιείσδυση μεταξύ γης και θάλασσας.

Ήρθε στην κατοχή των Αψβούργων ως δώρο από τον Κάρολο Θ΄ της Γαλλίας στον Αρχιδούκα Φερδινάνδο Β' του Τιρόλου, ο οποίος ενήργησε ως πληρεξούσιος για τον Κάρολο στο γάμο του με την Ελισάβετ της Αυστρίας. Αρχικά ήταν μέρος της συλλογής έργων τέχνης των Αψβούργων στο κάστρο Αμπράς, αλλά μεταφέρθηκε στο Μουσείο Kunsthistorisches στη Βιέννη κατά τη διάρκεια του 19ου αιώνα.

Η Saliera είναι το μόνο έργο σε πολύτιμο μέταλλο που μπορεί να αποδοθεί αξιόπιστα στον Τσελίνι. Δημιουργήθηκε στο μανιεριστικό ύφος της ύστερης Αναγέννησης και απεικονίζει αλληγορικά την Terra e Mare. Στην περιγραφή του Τσελίνι, η θάλασσα εκπροσωπήθηκε από ανδρική φιγούρα ξαπλωμένη δίπλα σε ένα πλοίο για τη συγκράτηση του αλατιού. Την γη την «διαμόρφωσε σαν μια γυναίκα» και τοποθέτησε ένα ναό κοντά της για να χρησιμεύσει ως δοχείο για το πιπέρι. Η αλατιέρα είναι κατασκευασμένη από ελεφαντόδοντο, έλασμα χρυσού και σμάλτο. Ο χρυσός δεν είναι χυμένος σε καλούπι, αλλά σφυρηλατημένος με το χέρι στη λεπτή μορφή του. Βρίσκεται περίπου στα 26 εκατοστά. Η βάση έχει πλάτος περίπου 33,5 εκατοστών και διαθέτει έδρανα για να περιστρέφεται. Δύο έτη μετά την ολοκλήρωση αυτού του έργου, ο Τσελίνι επέστρεψε στη Φλωρεντία, στην αιγίδα του Κόζιμο Α' των Μεδίκων, Μεγάλου Δούκα της Τοσκάνης.

Στις 11 Μαΐου 2003, η Saliera είχε κλαπεί από το Μουσείο Kunsthistorisches, το οποίο είχε γύρω του σκαλωσιές εκείνη τη στιγμή, λόγω εργασιών ανακατασκευής. Το μουσείο πρόσφερε ανταμοιβή € 1.000.000 για την ανάκτησή της. Η Saliera ανακτήθηκε στις 21 Ιανουαρίου του 2006, θαμμένη σε ένα μολυβένιο κουτί σε ένα δάσος κοντά στην πόλη του Ζβετλ, στην Αυστρία, περίπου 90 χλμ βόρεια της Βιέννης. Ο κλέφτης, Robert Mang, παραδόθηκε στην αστυνομία όταν κυκλοφόρησαν φωτογραφίες του υπόπτου από κάμερες επιτήρησης, οι οποίες στη συνέχεια αναγνωρίστηκαν από γνωστούς του.

## Παραπομπές

Κατηγορία:Έργα αναγεννησιακής γλυπτικής
Βυζαντινοαβαρική συνθήκη του 598

Η **Βυζαντινοαβαρική συνθήκη του 598** ήταν συνθήκη ειρήνης που έγινε μεταξύ της Βυζαντινής Αυτοκρατορίας και του Χαγάτου των Αβάρων. Η συνθήκη υπογράφηκε στην Δριζίπαρα μεταξύ του πρέσβη του αυτοκράτορα Μαυρίκιου, Αρμάτων, και του χαγάνου Βαϊανού.

Οι Άβαροι είχαν αρχίσει να λεηλατούν τα Βαλκάνια και τις εκεί Βυζαντινές επαρχίες κατακτώντας και λεηλατώντας πολλές πόλεις και οχυρά με τελευταίο την Δριζίπαρα, αλλά καθηλώθηκαν εκεί λόγω επιδημίας πανώλης. Οι βυζαντινοί δεν μπορούσαν να τους αντιμετωπίσουν αποτελεσματικά και πρότειναν μία συνθήκη ενώ ταυτόχρονα ετοίμαζαν την Κωνσταντινούπολη για ενδεχόμενη πολιορκία.

Η συνθήκη όριζε τον ετήσιο φόρο που κατέβαλαν οι βυζαντινοί σε 120.000 χρυσά νομίσματα, ενώ όριζε τον Δούναβη σύνορο των δύο εμπλεκόμενων πλευρών. Επίσης όριζε ότι οι Βυζαντινοί επιτρεπόταν να παραβιάσουν το σύνορο μόνο σε περίπτωση που κατεδίωκαν Σλάβους που είχαν κάνει λεηλασίες σε βυζαντινά εδάφη. Οι Άβαροι που κρατούσαν 12.000 αιχμάλωτους ζήτησαν λύτρα να τους απελευθερώσουν, ο Μαυρίκιος αρνήθηκε να πληρώσει και οι Άβαροι τους εκτέλεσαν όλους. Σε λίγους μήνες και όταν οι Άβαροι αποσύρθηκαν στα εδάφη τους ο Μαυρίκιος έσπασε τη συμμαχία και τους επιτέθηκε εκ νέου.

## Παραπομπές


## Πηγές
* Καρδαράς, Γεώργιος (2007, Πανεπιστήμιο Κρήτης), Το Βυζάντιο και οι Άβαροι, ΣΤ’-Θ’ αι.

Κατηγορία:Βυζαντινοαβαρικοί πόλεμοι
Κατηγορία:Συνθήκες της Βυζαντινής Αυτοκρατορίας
Ο τρομοκράτης

Ο τίτλος **Ο τρομοκράτης** μπορεί να αναφέρεται:

*Ο τρομοκράτης (ταινία, 1975)
*Ο τρομοκράτης (ταινία, 1997)
Καπηλείο

thumb|220x220px|Καπηλείο του 1658
Το **καπηλείο** ήταν υπαίθριος χώρος ή κατάστημα, όπου οι κάπηλοι (έμποροι) εμπορευόταν ψωμί, λάδι, κρασί, σιτάρι, ακόμη και δούλους. Αργότερα μετεξελίχθηκαν σε πανδοχεία για τους οδοιπόρους, χρεώνοντάς τους είτε με υψηλές τιμές, είτε πουλώντας τα εμπορεύματα με κάλπικο βάρος. Έτσι οι λέξεις καπηλείο και κάπηλος νοηματοδοτήθηκαν αρνητικά, οι δε χώροι αποφεύγονταν από τους ευυπόληπτους πολίτες, εκτός των φιλοσόφων που επισκέπτονταν τους χώρους για τις φιλοσοφικές τους αναζητήσεις.

## Καπηλεία στην αρχαία Ρώμη
Χειρότερη φήμη είχαν τα καπηλεία στην αρχαία Ρώμη. Από παρατηρήσεις τοιχογραφιών της Πομπηίας συμπεραίνουμε, πως ήταν αληθινά καταγώγια χωρίς έπιπλα, όπου οι πελάτες έτρωγαν καθισμένοι και όχι σε ανάκλιντρα όπως συνηθιζόταν. Λειτουργούσαν και καπηλεία πολυτελείας, όπως το καπηλείο του Macula, όπου, λόγω της εκλεκτής τροφής και του καλού κρασιού, σύχναζαν μέλη της καλής Ρωμαϊκής κοινωνίας και λόγιοι όπως ο Κικέρων.

## Παραπομπές


Κατηγορία:Χώροι εστίασης
Ελληνικό δημοψήφισμα

Με το όνομα **Ελληνικό δημοψήφισμα** αναφέρονται:

* Ελληνικό δημοψήφισμα του 1920
* Ελληνικό δημοψήφισμα του 1924
* Ελληνικό δημοψήφισμα του 1935
* Ελληνικό δημοψήφισμα του 1946
* Ελληνικό δημοψήφισμα του 1968
* Ελληνικό δημοψήφισμα του 1973
* Ελληνικό δημοψήφισμα του 1974
* Προταθέν ελληνικό δημοψήφισμα του 2011
* Ελληνικό δημοψήφισμα του 2015
Κούπιντο

Στην κλασική και ρωμαϊκή μυθολογία ο **Κούπιντο** (λατινικά: Cupido, που σημαίνει *επιθυμία*) είναι ο θεός της ερωτικής αγάπης, της έλξης και της στοργής. Συχνά απεικονίζεται γιος της Βένους και του Μαρς και γνωστός στα λατινικά επίσης ως Άμορ (Αγάπη). Το ελληνικό αντίστοιχό του είναι ο Έρως.

Παρόλο που ο Έρως εμφανίζεται στην κλασική ελληνική τέχνη σαν φτερωτός νέος, στην ελληνιστική περίοδο φαίνεται ως γεμάτο αγόρι. Τότε, εμφανιζόταν με τόξο και βέλη που συμβόλιζαν την πηγή της δύναμής του: Ένας άνθρωπος ή ακόμα και μια θεότητα, αφού πληγωθεί με τα βέλη του Κούπιντο γεμίζει με αδάμαστη έλξη. Σε μύθους, ο Κούπιντο παίζει ρόλο περισσότερο στο αίσθημα. Παίζει πρωταγωνιστικό ρόλο στον μύθο της Ψυχής, όταν η μητέρα του τον διέταξε να δηλητηριάσει τους άνδρες για να μην θέλουν την Ψυχή, αλλά άθελά του χτυπήθηκε από τα δικά του βέλη και τότε κατάλαβε τη δύναμη του πόθου.

Στην ελληνική μορφή του, ο Κούπιντο διαχωρίζεται ως «Έρως της Αφροδίτης Πανδήμου», δηλαδή γιος της χυδαίας μορφής της Αφροδίτης, και ως «Έρως της Αφροδίτης Ουρανίας», δηλαδή του πνευματικής μορφής της Αφροδίτης.

## Παραπομπές

Κατηγορία:Θεοί της Ρωμαϊκής μυθολογίας
Κατηγορία:Θεότητες της αγάπης, του έρωτα και της λαγνείας
Το Τέρας (ταινία, 1974)

***Το Τέρας*** (αγγλικά ***It's Alive***) είναι μια χαμηλού προϋπολογισμού ταινία τρόμου του 1974 σε σκηνοθεσία Λάρι Κόεν. Πρωταγωνιστούν οι Τζον Ράιαν, Σάρον Φάρρελ, Τζέημς Ντίξον, Γουίλιαμ Γουέλμαν Τζούνιορ, Σέιμους Λοκ και Άντριου Ντάγκαν. Τα ειδικά εφέ ανέλαβε ο Ρικ Μπέικερ.

## Πλοκή
Η οικογένεια Ντέιβις περιμένει το δεύτερο παιδί τους. Όμως τα πράγματα δεν πάνε όπως είχαν προβλέψει καθώς το μωρό είναι στην πραγματικότητα ένα δολοφονικό ον που σκοτώνει όταν τρομάζει και τρομάζει πολύ εύκολα. Αφού σφαγιάζει τους γιατρούς που το έφεραν στη ζωή το μεταλλαγμένο μωρό το σκάει από το νοσοκομείο και κατευθύνεται προς το σπίτι του.

## Διανομή
*Τζον Ράιαν στο ρόλο του *Φράνκ Ντέιβις*
*Σάρον Φάρρελ στο ρόλο της *Λενόρ Ντέιβις*
*Τζέημς Ντίξον στο ρόλο του *Πέρκινς*
*Γουίλιαμ Γουέλμαν Τζούνιορ στο ρόλο του *Τσάρλι*
*Σέιμους Λοκ στο ρόλο του γιατρού
*Άντριου Ντάγκαν ως καθηγητής
*Ντάνιελ Χόλζμαν στο ρόλο του *Κρίς Ντέιβις*

## Box office
Η ταινία είχε περίπλοκες προβολές στους κινηματογράφους από την Warner Bros., ξεκινώντας από το 1974. Μετά την ολοκλήρωση της ταινίας ο Κόεν έμαθε ότι τα στελέχη που είχαν υποστηρίξει την παραγωγή είχαν αντικατασταθεί και τα νέα στελέχη έδειξαν μικρό ενδιαφέρον για το έργο. Το στούντιο έδωσε στην ταινία μια θεατρική προβολή τον Μάιο του 1974 στο Σικάγο και μετά από αυτό έδωσε στην ταινία μια περιορισμένη προβολή που ξεκίνησε στις 18 Οκτωβρίου του 1974.

Τρία χρόνια μετά την αρχική κυκλοφορία του, η Warner Bros. είδε μια άλλη αλλαγή σε στελέχη και ο Κόεν ζήτησε από τη νέα ομάδα να επανεξετάσει την ταινία. Επανεκδόθηκε τον Μάρτιο του 1977 με μια νέα διαφημιστική καμπάνια. Το 1977 μια τηλεοπτική διαφήμιση στην τηλεόραση έδειξε ένα καροτσάκι μωρού παίζοντας το τραγούδι "Rock-a-bye Baby", στη συνέχεια ένα νύχι βγήκε από το καροτσάκι με μια φωνή να λέει: "Υπάρχει μόνο ένα πρόβλημα με το μωρό των Ντέιβις. Είναι ζωντανό!". Η νέα διαφήμιση προσέλκυσε τους ανθρώπους στον κινηματογράφο, κερδίζοντας τελικά για την Warner Bros 7.1 εκατομμύρια δολάρια στις ΗΠΑ.

## Υποδοχή
Η ταινία έλαβε θετικές με μικτές κριτικές από το κοινό. Στο IMDb κρατάει μια βαθμολογία των 5,8/10. Στο Rotten Tomatoes κρατάει μια θετική βαθμολογία των 69% βασισμένη σε 16 κριτικές. Η ελληνική ιστοσελίδα b-movies.gr έδωσε στην ταινία μια βαθμολογία των 3/5 και είπε ότι "Δυστυχώς, όπως πολλές άλλες ταινίες της εποχής, έτσι και το It's Alive σήμερα μοιάζει λιγότερο φρέσκο και απρόβλεπτο όπως πριν μερικά χρόνια, παρόλη την άψογη ψηφιακά επεξεργασμένη εικόνα στις σημερινές DVD εκδόσεις που κάνει τις παλιές VHS εκδόσεις να μοιάζουν με κακόγουστο αστείο".

## Κυκλοφορία
Η ταινία κυκλοφόρησε σε DVD από την Warner Bros. στην Αμερική και σε κάποιες άλλες χώρες. Στην Ελλάδα κυκλοφόρησε σε DVD από την Audio Visual σε μια έκδοση παρόμοια με τις εκδώσεις του εξωτερικού.

## Παραπομπές


## Εξωτερικοί σύνδεσμοι
* It's Alive στο Rotten Tomatoes
*It's Alive στο Allmovie
*Παρουσίαση της ταινίας στο b-movies.gr

Κατηγορία:Ταινίες του 1974
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1970
Κατηγορία:Αμερικανικές ταινίες τρόμου
Κατηγορία:Ταινίες χαμηλού προϋπολογισμού
Κατηγορία:Ταινίες με μουσική σύνθεση Μπέρναρντ Χέρμαν
Μάχες του ποταμού Τισσού

Οι **Μάχες του ποταμού Τισσού** ήταν δύο μάχες που έγιναν το 599 στα πλαίσια των πόλεμων της Βυζαντινής Αυτοκρατορίας και των Αβάρων. Οι μάχες  έγιναν στον ποταμό Τισσό, που ταυτίζεται με τον σημερινό Τίσα, σε άγνωστες θέσεις ανάμεσα στο στρατηγό Πρίσκο  και τον χαγάνο Βαϊανό στην καρδιά του Αβαρικού χανάτου.

Το 599 οι Βυζαντινοί έσπασαν την συνθήκη ειρήνης του 598 και ξεκίνησαν εκστρατεία στα Αβαρικά εδάφη. 

Η πρώτη μάχη έγινε στον Τισσό όπου ο Πρίσκος παγίδευσε του Άβαρους μέσα σε βαλτώδη εδάφη και λίμνες πετυχαίνοντας να σκοτώσει αρκετούς από αυτούς κι άλλοι να πνιγούν. Ο Πρίσκος παρόλο που ο αυτοκράτορας Μαυρίκιος είχε δώσει εντολή να αποφεύγονται οι μάχες σε ποτάμια, λίμνες ή βάλτους ο Πρίσκος την αγνόησε και έστησε ενέδρα σε βάλτους, λίμνες αναφέρει ο Σιμμοκάτης, και τους νίκησε καταδιώκοντας τους στο κέντρο του Αβαρικού χανάτου. Η δεύτερη μάχη έγινε στον Κάτω Τισσό, όπως αναφέρεται, χωρίς να είναι κάτι γνωστό για την μάχη, εκτός της νίκης του Πρίσκου.

## Παραπομπές


## Πηγές
* Καρδαράς, Γεώργιος (2007, Πανεπιστήμιο Κρήτης), Το Βυζάντιο και οι Άβαροι, ΣΤ’-Θ’ αι.

Κατηγορία:Βυζαντινοαβαρικοί πόλεμοι
Ροδιόλα

Η **Ροδιόλα** *(*'Rhodiola*')* είναι γένος πολυετών *(perennial)* φυτών στην οικογένεια Κρασσουλίδες *(Crassulaceae)* το οποίο ομοιάζει με το Αείζωον *(Sedum)* και άλλα μέλη της οικογένειας. Όπως τα *sedums* και τα είδη Ροδιόλα *(Rhodiola)* συχνά ονομάζονται λιθοκαλλιέργειες. Ορισμένοι συγγραφείς συγχωνεύουν τα Ροδιόλα εντός του *Sedum*.

Τα είδη της Ροδιόλας φύονται σε μεγάλο υψόμετρο και τις άλλες ψυχρές περιοχές του Βόρειου Ημισφαιρίου. Το *«Den virtuella floran»* δίνει τον αριθμό των ειδών έως 36, το *«Angiosperm Phylogeny Group (APG)»* δίνει έως 60 και το περιοδικό *«Flora of China»* («Χλωρίδα της Κίνας») δίνει περίπου 90, με τα 55 στην Κίνα και τα 16 είδη ενδημικά. Η βάση δεδομένων των φυτών του *USDA*, απαριθμεί μόνο 3 είδη στις Ηνωμένες Πολιτείες της Αμερικής και τον Καναδά.

Μεταξύ των διακριτικών χαρακτηριστικών του γένους, υπάρχουν δύο σειρές από στήμονες *(stamens)*, συνολικά δυο φορές τον αριθμό των πετάλων· ελεύθερη ή σχεδόν ελεύθερη πετάλων (μη ενωμένα στο σωλήνα)· ένα σωματώδες ρίζωμα *(rhizome)* στις οποίες μασχάλες *(axils)*, οι ανθοφόροι βλαστοί ανέρχονται· και μια βασική ροζέτα *(rosette)* φύλλων. Αυτό το γένος περιλαμβάνει τα μόνα είδη των Κρασσουλίδων *(Crassulaceae)*, τα οποία έχουν μονογενή άνθη.

Το Ολαρκτικό *(holarctic)* είδος Ροδιόλα η ροδόχρους *(Rhodiola rosea)*, χρησιμοποιείται στην βοτανική ιατρική. Ένας αριθμός των ειδών καλλιεργούνται ως καλλωπιστικά, αλλά η ανάπτυξή τους είναι δύσκολη εκτός του εγγενούς υποαρκτικού και αλπικού κλίματός τους.

## Ετυμολογία
Η ονομασία «Ροδιόλα», συνδυάζει το Ελληνικό ρόδο, που σημαίνει τριαντάφυλλο και αναφέρεται στις ρίζες, οι οποίες μοιάζουν στην οσμή με αυτή του τριαντάφυλλου και με την υποκοριστική Λατινική κατάληξη *-iola*.

## Χημική σύνθεση
thumb|left|130px|Τετραμερές άνθος ''(Ludwigia octovalvis)'' όπου φαίνονται τα πέταλα και τα σέπαλα.
Το *Rhodionin* είναι ένα ραμνοζίδιο *(rhamnoside)* .. *(herbacetin)* το οποίο ευρίσκεται στα είδη *Rhodiola*.

## Κατάλογος ειδών
Είδη που περιλαμβάνουν:
**Rhodiola integrifolia* (Ρ. η ακεραιόφυλλος)
**Rhodiola rhodantha* (Ρ. η ροδανθής)
**Rhodiola rosea* (Ρ. η ροδόχρους)

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι

Κατηγορία:Κρασσουλοειδή
Κατηγορία:Γένη φυτών
Σέργιος του Ράντονεζ

Ο **Σέργιος του Ράντονεζ** (1314 - 1392) ήταν Ρώσος μοναχός και άγιος της Ορθόδοξης Εκκλησίας.

## Βίος
Γεννήθηκε περί το 1314. Πηγή του βίου του είναι ο *Βίος* του που συνέταξε ο μαθητής και σύγχρονός του Επιφάνιος ο Σοφός το 1418 και διορθωμένος αργότερα  από τον Παχώμιο τον Σερβο, μεταξύ 1440-1449. Η οικογένειά του έφυγε από την γεννέτειρά του, την πόλη του Ροστόβ, για το Ραντονέζ λόγω της καταπιεστικής πολιτικής που ασκούσε η ηγεμονία της Μόσχας. Ακολουθώντας τα ιδανικά του αρχαίου χριστιανικού μοναχισμού επέλεξε τη μακροχρόνια μόνωση σε ένα δάσος βόρεια της Μόσχας. Ασχολείται με χειρονακτικές εργασίες κυρίως την ξυλουργική. Λόγω των δυσχερών συνθηκών επιλέγει την συνύπαρξη με άλλους μοναχούς. Στη συνέχεια χειροτονήθηκε ιερέας και έγινε ηγούμενος της μονής Αγίας Τριάδος γινόμενος έμμεσα ή άμεσα πνευματικός πατέρας της *Θηβαΐδος του Βορρά* μιας εκτεταμένης μοναστικής κοινότητας. . Κατά τη διάρκεια της ηγουμενίας του συνέχισε να ασκεί χειρονακτικές εργασίες και να φοράει κουρέλια. Το 1378 αρνήθηκε την προσφορά να διαδεχθεί τον Αλέξιο ως μητροπολίτης Κιέβου και πάσης Ρωσίας. Ο Σέργιος ανήκε σε μια ομάδα μοναχών που διατηρούσαν σχέσεις με την Κωνσταντινούπολη. Aν και υιοθετούσε τον ερημιτισμό, μετά από αλληλογραφία με τον πατριάρχη Φιλόθεο υιοθέτησε την κοινοτική πειθαρχία στην μονή της ευθύνης του. Η συμβολή του στην οργάνωση και διάδοση του μοναχισμού στη Ρωσία εκείνης της περιόδου θεμελιώνει τον χαρακτηρισμό του ως «*πατριάρχη της ρωσικής μοναχικής αναβίωσης*»
Ο Σέργιος διατηρούσε στενές επαφές με τη μοσχοβίτικη αυλή, γινόμενος ανάδοχος δύο από τους γιους του μεγάλου ηγεμόνα Δημητρίου. Υπήρξε επίσης εκτελεστής αρκετών διπλωματικών αποστολών, με πιο σημαντική τη σύναψη της *αιώνιας ειρήνης* μεταξύ Μόσχας και Ρυαζάν το 1385.
200px|thumb|Εικόνα του Αγίου Σεργίου

## Παραπομπές


## Πηγές
*Ιωάννης Μέγεντορφ,«Πολιτιστικοί δεσμοί: Βυζάντιο, Νότιοι Σλαύοι και Ρωσία», στο: του ιδίου, Βυζάντιο και Ρωσία. Μελέτη των Βυζαντινο-ρωσικών σχέσεων κατά τον 14ο αιώνα, μτφρ. Νίκος Φωκάς, εκδ.Δόμος, Αθήνα, 1988, σελ.165-196
*Αντώνιος-Αιμίλιος Ταχιάος, «Η επίδραση του Βυζαντίου στον Ρωσικό πολιτισµό »,στο:ΠΡΑΚΤΙΚΑ ∆ΙΕΘΝΕΣ ΣΥΝΕ∆ΡΙΟΥ: ΚΩΝΣΤΑΝΤΙΝΟΥΠΟΛΗ-ΡΩΣΙΑ-ΕΛΛΗΝΙΣΜΟΣ (29-30 Μαΐου 2009), σελ.39-54 
*John Meyendorff,«Η Μητρόπολη της Ρωσίας: από το Κίεβο στη Μόσχα», στο:Αριστείδης Παπαδάκης, John Meyendorff, Η Χριστιανική Ανατολή και η άνοδος του Παπισμού. Η Εκκλησία από το 1071 ως το 1453, μτφρ. Στέφανος Ευθυμιάδης, εκδ.Μ.Ι.Ε.Τ., Αθήνα, 2003, σελ. 479-531

Σέργιος του Ραντονέζ
Άλωση της Κρεμόνα (603)

Η **πολιορκία και άλωση της Κρεμόνα** έγινε το 603 από τους Λογγοβάρδους και στον πόλεμο με την Βυζαντινή Αυτοκρατορία. Η Κρεμόνα χάθηκε οριστικά για τους Βυζαντινούς αφού έκτοτε αποτέλεσε τμήμα του Λομβαρδικού βασιλείου. Οι Λογγοβάρδοι ή Λομβαρδοί ήδη από το 568 άρχισαν να μετακινούνταν από την Παννονία όπου κατοικούσαν στην βόρειο Ιταλία κατακτώντας βυζαντινές πόλεις και κάνοντας μόνιμη εγκατάσταση εκεί.

Τον Αύγουστο του 603 ο Λογγοβάρδος βασιλιάς, Αγιλούλφος έχοντας κατακτήσει προηγουμένως τη Μάντοβα, έφτασε στην βυζαντινή Κρεμόνα με στρατό αποτελούμενο εκτός από Λογγοβάρδους με Άβαρους και Σλάβους συμμάχους του. Οι Λομβαρδοί πολιόρκησαν την πόλη για 43 ημέρες και κατάφεραν να περάσουν τα τείχη της, την λεηλάτησαν και την κατέστρεψαν εντελώς , τόσο ώστε ξαναχτίστηκε από την αρχή.

## Παραπομπές


## Πηγές
* Καρδαράς, Γεώργιος (2007, Πανεπιστήμιο Κρήτης), Το Βυζάντιο και οι Άβαροι, ΣΤ’-Θ’ αι.

Κατηγορία:Βυζαντινοαβαρικοί πόλεμοι
Κατηγορία:Πολιορκίες της Βυζαντινής Αυτοκρατορίας
Κατηγορία:Βυζαντινή Ιταλία
Κατηγορία:Βυζαντινοσλαβικοί πόλεμοι
Κατηγορία:Λομβαρδοβυζαντινοί πόλεμοι
Νενάντ Γιέστροβιτς

Ο **Νενάντ Γιέστροβιτς** (σερβικά κυριλλικά: Ненад Јестровић, γεννημένος στις 9 Μαΐου 1976) είναι Σέρβος πρώην επαγγελματίας ποδοσφαιριστής, ο οποίος αγωνιζόταν στη θέση του επιθετικού.

## Συλλογική Καριέρα
Ο Γιέστροβιτς ξεκίνησε την αγωνιστική του καριέρα από τη Ραντνίτσκι Ομπρένοβατς στις αρχές της δεκαετίας του 1990. Στη συνέχεια αγωνίστηκε με τα χρώματα της ΟΦΚ Βελιγραδίου στην Α΄ Κατηγορία της Γιουγκοσλαβίας, προτού αναχωρήσει για πρώτη φορά στην καριέρα του για το εξωτερικό το 1997. Ο Γιέστροβιτς πέρασε τρία χρόνια αγωνιζόμενος στη Γαλλία, όπου αγωνίστηκε για λογαριασμό των ΣΚ Μπαστιά (1997–1998) και Μετς (1998–2000). Στη συνέχεια μετακόμισε στη βελγική Μουσκρόν, με την οποία σημείωσε ιδιαίτερη επιτυχία στη διάρκεια της σεζόν 2000–01.

Ο Γιέστροβιτς πέρασε τα καλύτερα χρόνια της καριέρας του αγωνιζόμενος για λογαριασμό της Άντερλεχτ (2001–2005), αναδεικνυόμενος ως πρώτος σκόρερ της Σούπερ Λιγκ Βελγίου για τη σεζόν 2004-05. Πραγματοποίησε συνολικά 80 συμμετοχές πρωταθλήματος, στη διάρκεια των οποίων σημείωσε 55 τέρματα, προτού αποχωρήσει από τον σύλλογο των Βρυξελλών τον Ιανουάριο του 2006. Ο Γιέστροβιτς πέρασε στη συνέχεια ενάμισι χρόνο στα Ηνωμένα Αραβικά Εμιράτα, όπου και αγωνίστηκε με τα χρώματα των Αλ Αΐν και Αλ Νασρ.

Ο Γιέστροβιτς αναδείχτηκε, επίσης, πρώτος σκόρερ της Σούπερ Λιγκ Σερβίας για τη σεζόν 2007–08, ενώ αγωνιζόταν για λογαριασμό του Ερυθρού Αστέρα Βελιγραδίου. Πέρασε την τελευταία χρονιά της καριέρας του αγωνιζόμενος κατά το πρώτο μισό της σεζόν με την τουρκική Κοτσαέλισπορ (2008) και κατά το δεύτερο μισό με την πρώην ομάδα του, Μετς (2009), προτού αποσυρθεί από την ενεργό δράση στη διάρκεια του καλοκαιριού του 2009.

## Διεθνής καριέρα
Σε διεθνές επίπεδο, ο Γιέστροβιτς εκπροσώπησε τη Σερβία και Μαυροβούνιο από το 2003 έως το 2005, πραγματοποιώντας συνολικά 12 συμμετοχές, στη διάρκεια των οποίων σημείωσε πέντε τέρματα.

## Εξωτερικοί σύνδεσμοι
* Προφίλ από το Reprezentacija 
* Προφίλ από το Footballdatabase

Κατηγορία:Σέρβοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Σερβίας και Μαυροβουνίου
Κατηγορία:Ποδοσφαιριστές ΦΚ Ραντνίτσκι Ομπρένοβατς
Κατηγορία:Ποδοσφαιριστές ΟΦΚ Βελιγραδίου
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Ρουαγιάλ Εξελσιόρ Μουσκρόν
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Αλ Αΐν ΦΚ
Κατηγορία:Ποδοσφαιριστές Αλ Νασρ ΣΚ
Κατηγορία:Ποδοσφαιριστές Πρωταθλήματος Αραβικού Κόλπου ΗΑΕ
Κατηγορία:Ποδοσφαιριστές Κοτσαέλισπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Σουπερλίγκα Σερβίας
Τιτίνα Πανταζή

Η **Κωνσταντίνα (Τίτίνα) Πανταζή** (Άγιος Στέφανος Αχαΐας, 13 Ιανουαρίου 1943) είναι Ελληνίδα πολιτικός που διετέλεσε ιδιαίτερη γραμματέας του πρωθυπουργού Ανδρέα Παπανδρέου, ευρωβουλευτής του ΠΑΣΟΚ, γενική γραμματέας Ισότητας και πρόεδρος της Ένωσης Γυναικών Ελλάδος (ΕΓΕ).

## Βιογραφικά στοιχεία
Γεννήθηκε το 1943 στον Άγιο Στέφανο Αχαΐας. Είναι πτυχιούχος της Σχολής Μετάφρασης και Διερμηνείας του Πανεπιστημίου της Γενεύης στην Ελβετία.

Από το 1965 έως το 1967 ήταν ιδιαίτερη γραμματέας του Ανδρέα Παπανδρέου, μαζί με την Αγγέλα Κοκκόλα.

Μεταπολιτευτικά υπήρξε μέλος της Επιτροπής Διεθνών Σχέσεων του ΠΑΣΟΚ, και βασικό στέλεχος της Ένωσης Γυναικών Ελλάδος (ΕΓΕ) που είχε ιδρύσει η Μαργαρίτα Παπανδρέου, της οποίας αργότερα έγινε και πρόεδρος. Επίσης αρθρογραφούσε για πολιτικά και γυναικεία θέματα στις εφημερίδες *[[Έθνος (εφημερίδα)|Έθνος]]* και *[[Εξόρμηση (εφημερίδα)|Εξόρμηση]]*.

Διετέλεσε ευρωβουλευτής του ΠΑΣΟΚ από το 1981 μέχρι το 1989, και γενική γραμματέας Ισότητας στην τελευταία κυβέρνηση του Ανδρέα Παπανδρέου, από το 1993 έως το 1996.

## Παραπομπές


Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Ζαν-Μαρί Ντε Ζερμπί

Ο **Ζαν-Μαρί Ντε Ζερμπί**, γεννημένος στις 20 Νοεμβρίου 1959 στην Μπαστιά, είναι πρώην Γάλλος ποδοσφαιριστής, ο οποίςο αγωνίστηκε, μεταξύ άλλων, για λογαριασμό της Σπορτίνγκ Κλαμπ ντε Μπαστιά. 

## Βιογραφία

Προερχόμενος από τα τμήματα υποδομής της ΑΣΜ Μπόργκου, όπου αγωνιζόταν στην θέση του αριστερού χαφ, κλήθηκε στην Μεικτή Παίδων της Κορσικής, ενώ στην συνέχεια στην Εθνική Γαλλίας Παίδων.

Πραγματοποίησε το ντεμπούτο του με την πρώτη ομάδα της Μπαστιά σε μία ιδιαιτέρως δύσκολη κατάσταση, λόγω της απουσίας του βασικού αριστερού χαφ της ομάδας, Υβ Μαριό. Διακρίθηκε στην διάρκεια της ευρωπαϊκής πορείας του κορσικανικού συλλόγου στο Κύπελλο ΟΥΕΦΑ της σεζόν 1977-1978, με σημαντικότερη συνεισφορά στην αναμέτρηση με αντίπαλο την Νιούκασλ, ωστόσο στην συνέχεια δεν κατάφερε να μονιμοποιηθεί στο αρχικό σχήμα της ομάδας. 

Έπειτα από μία πρώτη απόπειρα να ξεκινήσει εργασιακή καριέρα στον ασφαλιστικό τομέα, επέστρεψε στον χώρο του ποδοσφαίρου το 1992, αναλαμβάνοντας καθήκοντα βοηθού του Φρεντερίκ Αντονετί στα τμήματα υποδομής της ΣΚ Μπαστιά. Έκτοτε, η προπονητική του καριέρα ταυτίστηκε με εκείνη του Κορσικανού τεχνικού, του οποίου διετέλεσε βοηθός στην ΣΚΜ από το 1994 έως το 1998 και στην συνέχεια από το 1999 έως το 2001, στην ΑΣ Σαιντ-Ετιέν από το 2001 έως το 2004, στην ΟΖΚ Νις από το 2005 έως το 2009, καθώς και στην Σταντ Ρενναί ΦΚ, όπου και εξακολουθεί και εργάζεται από το 2009.

## Σταδιοδρομία
### Παίκτης
* 1977 :  ΑΣΜ Μπόργκου
* 1977-1983 :  ΣΚ Μπαστιά 
* 1983-1985 :  Τουρ ΦΚ
* 1985 :  ΚΣ Μω
* 1987-1990 :  ΑΣ Βιρί-Σατιγιόν

### Βοηθός Προπονητής
* 1992-2001 :  ΣΚ Μπαστιά
* 2001-2004 :  ΑΣ Σαιντ-Ετιέν
* 2005-2009 :  ΟΖΚ Νις
* 2009- :  Σταντ Ρενναί ΦΚ

## Διακρίσεις
### Παίκτης
* Φιναλίστ του Κυπέλλου ΟΥΕΦΑ το 1978 με την ΣΚ Μπαστιά
* Πρωταθλητής Γαλλίας της Ντιβιζιόν 2 το 1984 με την Τουρ ΦΚ

### Βοηθός προπονητής
* Φιναλίστ του Λιγκ Καπ Γαλλίας το 1995 με την ΣΚ Μπαστιά
* Νικητής του Κυπέλλου Ιντερτότο το 1997 με την ΣΚ Μπαστιά
* Πρωταθλητής Γαλλίας της Ντιβιζιόν 2 το 2004 με την ΑΣ Σαιντ-Ετιέν
* Φιναλίστ του Λιγκ Καπ Γαλλίας το 2006 με την ΟΖΚ Νις

## Εξωτερικοί σύνδεσμοι

* Στατιστικά του Ζαν-Μαρί Ντε Ζερμπί στο footballdatabase.eu

Κατηγορία:Γάλλοι ποδοσφαιριστές
Κατηγορία:Γάλλοι προπονητές ποδοσφαίρου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Τουρ ΦΚ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κομμουνιστικό Κόμμα (Ιταλία)

Το **Κομμουνιστικό Κόμμα** (*Partito Comunista*, *PC*) είναι ιταλικό κομμουνιστικό κόμμα που ακολουθεί τις αρχές του μαρξισμού-λενινισμού. Συμμετείχε στην Πρωτοβουλία Κομμουνιστικών και Εργατικών Κομμάτων, από την οποία αποχώρησε στις 31 Αυγούστου 2023, ενώ στο πλαίσιό της συνεργαζόταν στενά με το Κομμουνιστικό Κόμμα Ελλάδας, με το οποίο βρίσκονται πλέον σε διαφωνία γύρω από βασικά ιδεολογικά και πολιτικά ζητήματα, ιδιαίτερα με αφορμή τη ρωσική εισβολή στην Ουκρανία και την συμμετοχή του ΚΚ (Ιταλία) στην Παγκόσμια Αντιιμπεριαλιστική Πλατφόρμα.

Ιδρύθηκε τον Ιούλιο του 2009, με την ονομασία *Κομμουνιστές - Λαϊκή Αριστερά*, προερχόμενο από διάσπαση του Κόμματος των Ιταλών Κομμουνιστών. Ηγέτης του εκλέχθηκε ο διαγραμμένος από τους *Ιταλούς Κομμουνιστές*, Μάρκο Ρίτσο. Το πρώτο συνέδριο του Κομμουνιστικού Κόμματος, έγινε τον Νοέμβριο του 2010. Τον Ιανουάριο του 2014, το κόμμα μετονομάστηκε σε *Κομμουνιστικό Κόμμα*. Στις εκλογές του 2018, συμμετείχε αυτόνομα αποσπώντας περισσότερες από 100.000 ψήφους. Στις επαναληπτικές εκλογές 3-4 Οκτώβρη 2021 στην Σιένα κατέλαβε την τρίτη θέση και κατέγραψε ποσοστό 4.69%.

Στις 6 Ιουλίου 2024, η Κεντρική Επιτροπή του Κομμουνιστικού Κόμματος ανακοινώνει ότι ο Μάρκο Ρίτσο παραιτήθηκε από τη θέση του Επίτιμου Προέδρου του Κόμματος και ότι, από εκείνη τη στιγμή, τα μέλη του Κομμουνιστικού Κόμματος, δεν θα μπορούν πλέον να εγγράφονται ταυτόχρονα στην Κυρίαρχη Λαϊκή Δημοκρατία.

## Ευρωεκλογές 2019
Στις ευρωεκλογές του 2019, το Κομμουνιστικό Κόμμα ήλθε αντιμέτωπο με τα εμπόδια που θέτει ο ιταλικός εκλογικός νόμος σχετικά με τη συμμετοχή κομμάτων χωρίς κοινοβουλευτική εκπροσώπηση στις ευρωπαϊκές εκλογές, από τα οποία απαιτείται η συλλογή 145.000 υπογραφών. 

Ωστόσο, το κόμμα κατάφερε να ξεπεράσει το εμπόδιο της συλλογής υπογραφών, αξιοποιώντας δυνατότητα που δίνει ο εκλογικός νόμος στην Ιταλία να κατέβει στις εκλογές με την κάλυψη ενός κόμματος που έχει ήδη εκλεγμένους ευρωβουλευτές. Τη στήριξη αυτή παρείχε το Κομμουνιστικό Κόμμα Ελλάδας. Έτσι, το ΚΚ Ιταλίας συμμετείχε για πρώτη φορά στις ευρωεκλογές έχοντας στο σήμα των ψηφοδελτίων του τόσο το σήμα του ΚΚΕ όσο και της Ευρωπαϊκής Κομμουνιστικής Πρωτοβουλίας.

Συγκέντρωσε 235.467 ψήφους και ποσοστό 0.88% κι έτσι αναδείχθηκε στην 9η θέση χωρίς να εκλέξει ευρωβουλευτή.

## Υποσημειώσεις

## Εξωτερικοί σύνδεσμοι
* 

Κατηγορία:Κομμουνιστικά κόμματα στην Ιταλία
Κατηγορία:Ευρωσκεπτικιστικά κόμματα στην Ιταλία
Σχόορλ

Το ** Σχόορλ** (ολλανδικά: **Schoorl**) είναι χωριό στην επαρχία της Βόρειας Ολλανδίας. Αποτελεί τμήμα του δήμου του Μπέρχεν και βρίσκεται περίπου 8 χλμ από το Άλκμααρ. Ως το 2001 το Σχόορλ ήταν αυτόνομος δήμος.

Το χωριό βρίσκεται ανάμεσα στην περιοχή του πόλντερ της Βόρειας Ολλανδίας και των θινών Κέννεμερ (Kennemer). Συνολικά εκτείνεται σε μήκος περίπου 5 χλμ ενώ το πλάτος του δεν ξεπερνά τα 2 χλμ. Προστατεύεται από τις υψηλότερες και πλατύτερες θίνες της Ολλανδίας, που φθάνουν σε ύψος μέχρι 54 μ. πάνω από την επιφάνεια της θάλασσας στο σημείο ακριβώς πίσω από το κέντρο του Σχόολ, ενώ το πλάτος τους είναι περίπου 3 χλμ.

Αποτελεί ένα από τους σημαντικότερους τουριστικούς θερινούς προορισμούς στην Ολλανδία και απαριθμεί περισσότερους από 25 χώρους κάμπινγκ, οι περισσότεροι στην Ολλανδία.

Παλαιότερα, το χωριό ονομαζόταν "Σκόρελ" (*Scorel*) και φαίνεται ότι είχε μακρά ιστορία, όπως μαρτυρούν τα δύο Δημαρχεία που διαθέτει, χρονολογούμενα από το 1600. Το χωριό είναι η γενέτειρα του Ολλανδού ζωγράφου Γιαν φαν Σκόρελ.

*Meidenmarkt* (τα κορίτσια της αγοράς) ονομάζεται η πιο γνωστή γιορτή που πραγματοποιείται εκεί μια φορά τον χρόνο, τη δεύτερη ημέρα της Πεντηκοστής. Είναι μια παράδοση περισσότερων από 100 χρόνων, όπου οι νέοι μπορούν να συναντήσουν νέους του αντίθετου φύλου. Η γιορτή πραγματοποιείται στον αμμόλοφο (klimduin) που βρίσκεται στο κέντρο του χωριού. Ο αμμόλοφος αυτός αποτελεί αιωνόβιο πόλο έλξης και πολλοί Ολλανδοί τον έχουν επισκεφθεί στα πλαίσια σχολικών εκδρομών.

Το 2001 το χωριό απαριθμούσε 2855 κατοίκους. Η οικιστική περιοχή του καταλάμβανε έκταση 0,84 χλμ2 με 1208 κατοικίες. Η στατιστικά ευρύτερη περιοχή "Σχόορλ - Μπρέχντορπ" (Schoorl - Bregtdorp) έχει πληθυσμό περίπου 3.240 κατοίκων.

Ο πρώην δήμος του Σχόορλ περιλάμβανε επίσης τα χωριά Άαχντορπ (Aagtdorp, Κατράιπ (Catrijp), Χρουτ (Groet) και Καμπερντάουν (Camperduin), με περίπου 6.500 κατοίκους.

Πριν 200 χρόνια ονομαζόταν "Schorel", όπως καταγράφεται και σε παλαιούς ολλανδικούς χάρτες. Ήταν τμήμα της ευρύτερης περιοχής "Schoreldam" και το οικόσημο ήταν ο φονέας του Δράκου Άγιος Μιχαήλ, που βρέθηκε σε τύμβο ηλικίας 1.000 ετών.

## Παραπομπές


## Εξωτερικοί σύνδεσμοι
* Χάρτης του παλαιού δήμου, γύρω στα 1868

Κατηγορία:Πόλεις της Ολλανδίας
Κατηγορία:Βόρεια Ολλανδία
Κάρολος Αλβέρτος της Σαρδηνίας

Ο **Κάρολος Αλβέρτος Α΄** (ιταλ. *Carlo Alberto di Savoia*, 2 Οκτωβρίου 1798 - 28 Ιουλίου 1849) ήταν Βασιλιάς της Σαρδηνίας και Δούκας της Σαβοΐας (1831 - 1849). Το όνομά του είναι συνδεδεμένο με το πρώτο Ιταλικό Σύνταγμα, το *Καταστατικό του Αλβέρτου*, και τον Πρώτο Ιταλικό Πόλεμο της Ανεξαρτησίας (1848-1849).

## Βιογραφία
Ο *Κάρολος Αλβέρτος Εμμανουήλ Βίκτωρ Μαρία Κλήμης Ιαβέρης* γεννήθηκε στο Τορίνο τον Οκτώβριο του 1798, το πρώτο παιδί και ο μοναχογιός του Καρόλου Εμμανουήλ της Σαβοΐας-Καρινιάν και της Μαρίας Χριστίνας των Βέττιν, κόρης του Καρόλου, Δούκα της Κουρλάνδης.

Εκπαιδεύτηκε στην φιλελεύθερη ατμόσφαιρα της Γενεύης και έπειτα στο Παρίσι, κατά τη διάρκεια της Πρώτης Γαλλικής Αυτοκρατορίας του Ναπολέοντα Βοναπάρτη. Ο Ναπολέων τον διόρισε αξιωματικό των Δραγώνων το 1814. Μετά την επιστροφή του στο Τορίνο, το επόμενο έτος, ο Κάρολος είχε εκδηλώσει ορισμένες συμπάθειες προς τους φιλελεύθερους.

Το 1821, ως αντιβασιλέας της Σαρδηνίας, ο Κάρολος παραχώρησε ένα σύνταγμα, το οποίο σύντομα αποκηρύχθηκε από τον εξάδελφό του, Κάρολο Φήλικα της Σαρδηνίας. Το 1831 διαδέχθηκε στο θρόνο τον ξάδελφό του και εγκαινίασε μια πολιτική μεταρρυθμίσεων. Κατάργησε τους εγχώριους τελωνειακούς και εμπορικούς φραγμούς εντός του βασιλείου, υποστήριξε τις τέχνες και τις επιστήμες και δημοσίευσε το *Καταστατικό του Αλβέρτου*, το πρώτο δηλαδή Σύνταγμα. Το Σύνταγμα το εμπνεύστηκε από τις προηγούμενες μεταρρυθμίσεις του Λουδοβίκου Φιλίππου της Γαλλίας, του νέου Βασιλείου του Βελγίου και από τις μετέπειτα μεταρρυθμίσεις και βουλευτικούς νόμους που συστάθηκαν στη Μεγάλη Βρετανία.

Κατά τη διάρκεια των επαναστάσεων του 1848, συμφώνησε σε ένα συνταγματικό καθεστώς που παρέμεινε στην ισχύ και στο Βασίλειο της Ιταλίας. Την ίδια χρονιά κήρυξε τον πόλεμο στην Αυστρία. Ωστόσο, παρά τις αρχικές νίκες του, έχασε την υποστήριξη του Πάπα και των άλλων Ιταλών ηγεμόνων, με αποτέλεσμα να ηττηθεί στην Κουστότσα, στις 24 Ιουλίου 1848. Υπό την αυξανόμενη πίεση των δημοκρατικών στο Πεδεμόντιο, επανέλαβε τον πόλεμο το επόμενο έτος. Ωστόσο, και αυτός ο πόλεμος είχε αρνητική κατάληξη. Ο Κάρολος Αλβέρτος αναγκάστηκε να παραιτηθεί υπέρ του γιου του, Βίκτωρα Εμμανουήλ, και να εξοριστεί στην Πορτογαλία.

Πέθανε στις 28 Ιουλίου 1849 σε ηλικία 50 ετών και η σορός του ενταφιάστηκε στη Βασιλική της Σουπέργκα στο Τορίνο.

## Οικογένεια
Νυμφεύτηκε το 1817 τη Μαρία Θηρεσία των Αψβούργων-Λωρραίνης, κόρη του Φερδινάνδου Γ΄ της Τοσκάνης. Τα τέκνα του ήταν:
* Βίκτωρ Εμμανουήλ Β΄ (1820 - 1878), Βασιλιάς της Σαρδηνίας και μετά της Ιταλίας.
* Φερδινάνδος (1822 - 1855), Δούκας της Γένουας.
* Μαρία Χριστίνα (1826 - 1827).

## Πρόγονοι

## Παραπομπές


## Πηγές
* https://web.archive.org/web/20060223175059/http://www.lavenaria.it/eng/personaggi/ca_alb.htm
* Genealogy of recent members of the House of Savoy
* 
* Filippo Ambrosini, *Carlo Alberto re*, Torino, Edizioni del Capricorno, 2004, ISBN 88-7707-030-7.
* Raffaele Ballerini, *Pio IX e Carlo Alberto*, Roma, 1879.
* 
* Marziano Brignoli, *Carlo Alberto ultimo re di Sardegna 1798-1849*, Milano, Franco Angeli, 2007, ISBN 88-464-8404-5.

|-

Κατηγορία:Βασιλείς της Σαρδηνίας
Κατηγορία:Οίκος της Σαβοΐας
Ιμαντεντίν Ζενγκί

Ο **Ιμαντεντίν Ζενγκί** (*I. İmadeddin Zengi*, 1085 - 14 Σεπτεμβρίου 1146), ήταν Τούρκος ατάμπεης της Μοσούλης, του Χαλεπιού, της Χάμας και της Έδεσσας Μεσοποταμίας, πόλεων-εμιράτων που αποτελούσαν τμήματα της Αυτοκρατορίας των Σελτζούκων. Υπήρξε ο ιδρυτής της περίφημης δυναστείας των Ζενγκιδών.

## Πρώτα χρόνια
Ο πατέρας του, Ακ Σουκούρ αλ-Χατζίμπ, ήταν εμίρης του Χαλεπίου υπό τον σάχη Μαλίκ Α΄ (ο σάχης Μαλίκ ήταν σουλτάνος στην ουσία, αλλά η τουρκική στρατιωτική αριστοκρατία που κυβερνούσε πλέον τους Άραβες και εξαραβισμένους-εξισλαμισμένους πληθυσμούς της Συρίας, Μεσοποταμίας, Περσίας, διατηρούσε τον ιρανικό τίτλο του σάχη για τον ανώτατο πολιτικο-στρατιωτικό ηγεμόνα για λόγους κύρους-σύνδεσης με το ένδοξο παρελθόν όταν κυρίαρχοι στον μουσουλμανικό κόσμο ήταν οι περσικές και αραβικές ελίτ) και αποκεφαλίστηκε ως ένοχος προδοσίας το 1094. Μετά το θάνατό του, ο Ιμαντεντίν ανατράφηκε από τον Κερμπογκά, αταμπέκο της Μοσούλης. Γιος του ήταν ο περίφημος Νουρεντίν Ζενγκί, μεγάλη μορφή στην ιστορία της μουσουλμανικής Ανατολής.

## Σημειώσεις


Κατηγορία:Μουσουλμανικές δυναστείες
Κατηγορία:Ζενγκίδες
Χάκα Βαλκεακόσκι

Η **Χάκα Βαλκεακόσκι** (φινλανδικά: *Valkeakosken Haka*) είναι αθλητικό σωματείο με έδρα το Βαλκεακόσκι της Φινλανδίας. Ο σύλλογος ιδρύθηκε το 1932 και λειτουργεί αρκετά αθλήματα.

Ορισμένοι από τους επιτυχημένους αθλητές του συλλόγου είναι οι σκιέρ Βέικο Χακουλίνεν και Σάμι Πιέτιλα, οι αθλητές στίβου στο άλμα επι κοντό Ταΐστο Λαϊτίνεν και Άσκο Πελτονιέμι, οι σκέιτερς Λιρις Σιχβόνεν  και Τόιβο Σαλόνεν, ο πυγμάχος Γιούκο Λιντμπεργκ και οι αθλητές στίβου Πίρκο Λανσιβουόρι και Σίλβι Κεσκίνεν. Ιδιαίτερα επιτυχημένοι είναι και αρκετοί αθλητές του ποδοσφαιρικού τμήματος, το οποίο κατέχει τη δεύτερη θέση στις εγχώριες διακρίσεις.

## Τμήματα
* Σκι
* Παγοδρομία
* Καλαθοσφάιριση
* Πυγμαχία
* Στίβος

Επιπλέον, ο σύλλογος της Χάκα αποτελείται από ανεξάρτητα σωματεία:
* ΦΚ Χάκα, ποδόσφαιρο
* ΦΚ Χάκα τζούνιοριτ, ποδόσφαιρο
* Χάκα γυμναστική, αεροβική γυμναστική

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1917
Κατηγορία:Αθλητικοί σύλλογοι Φινλανδίας
Παλληκάρι

**Παλληκάρι** λέγεται ο νέος άντρας, θαρραλέος, μαχητικός, γενναίος, τολμηρός//νεαρός, νιος, ανύπαντρος, εργένης.

Οι λέξεις «παλληκάριον» και «παλληκάριν» υπάρχουν σε μεσαιωνικά ελληνικά κείμενα από τον 7ο αιώνα. Την εποχή του Βυζαντίου "παλληκάρι" ονομαζόταν ο πεζός βοηθός ή ακόλουθος ενός εφίππου στρατιώτη των μεσαιωνικών ελληνικών στρατιωτικών δυνάμεων. Αντιστοιχούσε στη λέξη «ίνφανς» που χρησιμοποιούσαν στη  Δυτική Ευρώπη και σήμαινε "παιδί", ενώ από την ξένη αυτή λέξη προέκυψε στη συνέχεια ο όρος "φαντάρος", που σημαίνει "πεζός στρατιώτης". Στη συνέχεια αντιστοιχούσε στην έννοια του απλού πεζού στρατιώτη που υπηρετούσε κατά κύριο λόγο σε ακριτικές μονάδες και, επομένως, στην έννοια του γενναίου και επιδέξιου πολεμιστή.   

Την εποχή της Τουρκοκρατίας και της Ελληνικής Επανάστασης, η λέξη παλληκάρι αντιστοιχούσε σε ένοπλο πολεμιστή που ανήκε σε ομάδα άτακτου στρατού ή σε ομάδα κλεφτών ή αρματολών.

## Ετυμολογία
Πιθανότατα προέρχεται από το αρχαίο "πάλληξ" και "πάλλαξ" που σημαίνουν "νεαρός, νέος που δεν έχει φτάσει ακόμα στην εφηβία".    

Επίσης, υπάρχει πιθανότητα να προέρχεται από το ιαπετικό pele/on ή να πρόκειται για λέξη συγγενή με το εβραϊκό pileges ή το αραμαϊκό pilacta που σημαίνουν "πολεμιστής", αν και αυτές οι προελεύσεις αμφισβητούνται.   

Λέγεται επίσης πως οι Λακεδαίμονες πολεμιστές συνήθιζαν να "πάλλουν την κάρα" (κουνούν το κεφάλι δεξιά-αριστερά) ώστε η συντονισμένη αυτή κίνηση να προκαλεί δέος στον εχθρό. Το λοφίο στο επάνω μέρος του κράνους πρόσθετε επιπλέον στον εντυπωσιασμό.    

## Πρόσθετες πληροφορίες
**Παροιμίες και φράσεις** που περιέχουν τη λέξη "παλληκάρι": 
# «Στον πόλεμο φαίνονται τα καλά τα παλληκάρια», που αναφέρεται στην τόλμη που επιδεικνύεται στις δυσκολίες. 
# «Το καλό το παλληκάρι ξέρει κι άλλο μονοπάτι», εννοώντας αυτούς που γνωρίζουν πώς να υπερνικούν τα εμπόδια.
# «Παλληκάρι της φακής», που αναφέρεται σε θρασύδειλους ανθρώπους.
**Ελληνικές ταινίες** των οποίων ο τίτλος περιέχει τη λέξη "παλληκάρι": Η νεράιδα και το παλικάρι, Κάτι κουρασμένα παλικάρια.

**Συνώνυμα**: Λεβέντης, λεβεντονιός, ασίκης, τολμηρός, τολμητίας, αντρειωμένος, ήρωας //νεανίας, ανύπαντρος, εργένης, αμούστακος, μπεκιάρης, αγόρι.

**Αντίθετα**: Φοβητσιάρης, δειλός, λιγόψυχος, άνανδρος, άτολμος.

**Παράγωγα:** Παλληκαράς/παλικαράς, παλληκαράκι/παλικαράκι, παλλήκαρος/παλίκαρος παλληκαριά/παλικαριά, παλληκαρίσιος/παλικαρίσιος, παλληκαρίστικος/παλικαρίστικος, παλληκαροσύνη/παλικαροσύνη, παλληκαρισμός/παλικαρισμός, παλληκαρόπουλο/παλικαρόπουλο.

**Σύνθετα:** πρωτοπαλλήκαρο/πρωτοπαλίκαρο, γεροντοπαλλήκαρο/γεροντοπαλίκαρο, ψευτοπαλληκαράς/ψευτοπαλικαράς.

## Παραπομπές

## Εξωτερικοί σύνδεσμοι

Κατηγορία:Εκφράσεις
Μοσχοχώρι Λάρισας

Το **Μοσχοχώρι** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Το Μοσχοχώρι βρίσκεται στον κάμπο της Λάρισας σε απόσταση περίπου 21 χιλιόμετρα νοτιοανατολικά από το κέντρο της πόλης και 11 χιλιόμετρα νοτιοανατολικά από την Νίκαια (έδρα του δήμου), σε υψόμετρο 140 μέτρων. Ανατολικά και βόρεια του χωριού περνάει ο Αυτοκινητόδρομος 1 (Αθήνα - Θεσσαλονίκη - Εύζωνοι). Στην γύρω περιοχή έχουν εντοπιστεί τρεις νεολιθικές εγκαταστάσεις σε μαγούλες. Οι κάτοικοί του είναι ντόπιοι και Σαρακατσαναίοι οι οποίοι ασχολούνται με τη γεωργία και κτηνοτροφία.

Το Μοσχοχώρι έγινε γνωστό όταν την 1η Σεπτεμβρίου του 1988 σημειώθηκε διακοπή ρεύματος η οποία βύθισε στο σκοτάδι τη μισή Ελλάδα λόγω βλάβης στον εκεί Σταθμό Παραγωγής της ΔΕΗ.

## Διοικητικά - πληθυσμιακά στοιχεία
Μετά την ενσωμάτωση της Θεσσαλίας, αναφέρεται επίσημα με το παλιό της όνομα από την τουρκοκρατία ως *Μπεχτσιλέρ* το 1883 στο ΦΕΚ 126Α - 02/04/1883 να προσαρτάται στον τότε δήμο Ογχήστου. Το 1913 με το ΦΕΚ 201Α - 10/10/1913 ορίστηκε έδρα της ομώνυμης νεοϊδρυθείσας κοινότητας και το 1919 μετονομάστηκε σε *Μοσκοχώρι*. Το 1940 το ονομά του διορθώθηκε σε Μοσχοχώριον. Σύμφωνα με το πρόγραμμα ''Καλλικράτης'', μαζί με τα Κυπαρίσσια αποτελούν την ομώνυμη κοινότητα που υπάγεται στη Δημοτική Ενότητα Νίκαιας του Δήμου Κιλελέρ και σύμφωνα με την απογραφή 2011 έχει 152 κατοίκους. 

### Απογραφές πληθυσμού
Η πορεία του πληθυσμού σύμφωνα με τις απογραφές:

## Εξωτερικοί σύνδεσμοι

* Αρχειακή περιγραφή για Μοσχοχώρι (Λάρισα) από το Εθνικό Ευρετήριο Αρχείων των Γενικών Αρχείων του Κράτους.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Τάμπερε Γιουνάιτεντ

Η **Τάμπερε Γιουνάιτεντ** (φινλανδικά: *Tampere United*) είναι φινλανδικός ποδοσφαιρικός σύλλογος από την πόλη του Τάμπερε. Συμμετέχει στην τρίτη κατηγορία της Φινλανδίας. Χρώματά της είναι το πράσινο, το λευκό και το μπλε. Αγωνίζεται στο Pyynikin urheilukenttä.

Ο σύλλογος ιδρύθηκε τον Ιούλιο του 1998. Το αρχικό σχέδιο ήταν να ενώσει δύο τοπικές ποδοσφαιρικές ομάδες, την ΦΚ Ίλβες και την ΤΠΒ αλλά η ΤΠΒ αποφάσισε να συνεχίσει απορρίπτοντας τη συγχώνευση. Η ΦΚ Ίλβες συνέχισε να παίζει σε χαμηλότερες κατηγορίες και η Τάμπερε Γιουνάιτεντ πήρε τη θέση της στην δεύτερη κατηγορία. Το 1999 ο σύλλογος κέρδισε την άνοδο στην ανώτατη κατηγορία της Φινλανδίας, όπου αγωνιζόταν μέχρι το τέλους της σεζόν 2010. Το 2011 αποκλείστηκε από το πρωτάθλημα για υποψίες ξεπλύματος χρήματος. Η ομάδα κρατήθηκε "ζωντανή" από τους οπαδούς της, που προσχώρισαν στην ομάδα TamU-K στην Kutonen, την τελευταία κατηγορία, το 2012. Η ομάδα κέρδισε 3 προαγωγές σε τέσσερα χρόνια, και τώρα η Τάμπερε είναι ελεγχόμενη από τους ίδους οπαδούς της, που ελέγχουν και την TamU-K. 

## Ευρωπαϊκές συμμετοχές

## Τίτλοι
*Πρωτάθλημα Φινλανδίας
**Πρωταθλήτρια (3): 2001, 2006, 2007
*Κύπελλο Φινλανδίας
**Κυπελλούχος (1}: 2007
*Λιγκ Κάπ Φινλανδίας
**Νικήτρια (1}: 2009

## Συμμετοχές ανά κατηγορία
*Ανώτατο επίπεδο (11 περίοδοι): 2000–10
*Δεύτερο επίπεδο (1 περίοδος): 1999

## Παραπομπές


## Εξωτερικοί σύνδεσμοι
* 
* Η Τάμπερε Γιουνάιτεντ στην UEFA

Κατηγορία:Ποδοσφαιρικές ομάδες Φινλανδίας
Κατηγορία:Ιδρύσεις ποδοσφαιρικών ομάδων το 1998
Χέραρντ Χόρενμπαουτ

Ο **Χέραρντ Χόρενμπαουτ** (φλαμανδικά: *Gerard Horenbout* (περ. 1465 - 1541) ήταν Φλαμανδός μικρογράφος, όψιμο παράδειγμα των πρώιμων Φλαμανδών ζωγράφων. Είναι πιθανόν ο «Δάσκαλος του Ιακώβου Δ΄ της Σκωτίας».

## Βίος
Ο Χόρενμπαουτ έζησε και εργάστηκε στη Γάνδη και είναι ιδιαίτερα γνωστός ως εικονογράφος χειρογράφων. Ζωγράφισε επίσης σε γυαλί, δημιούργησε ταπισερί, σχέδια για κεντήματα και πίνακες σε πάνελ. Πρωτοαναφέρεται το 1487, όταν προσχώρησε στη Συντεχνία του Αγίου Λουκά (Συντεχνία των ζωγράφων) της Γάνδης.
 Νυμφεύτηκε την Μάργκαρετ Σφάντερς (Margaret Svanders) αμέσως μετά την προσχώρηση αυτή. Απέκτησαν έξι παιδιά, δύο από τα οποία, ο Λούκας Χόρενμπαουτ και η Σουζάννα Χόρενμπαουτ (Susanna Horenbout) έγιναν επίσης καλλιτέχνες. Ο Λούκας, η Σουζάννα και ένας τουλάχιστον από τους δυο γιους του, Ελόι και Γιόρις, εκπαιδεύτηκαν από τον πατέρα τους ως ζωγράφοι.

Είχε δύο τουλάχιστον μαθητευόμενους, έναν το 1498 και έναν το 1502. Το 1515 αναγορεύτηκε σε ζωγράφο της Αρχιδούκισσας Μαργαρίτας της Αυστρίας και, για μικρό χρονικό διάστημα, εργάστηκε επίσης στην αυλή του Ερρίκου Ε΄ της Αγγλίας. Τον επισκέφθηκε ο Άλμπρεχτ Ντύρερ το 1521, έχοντας αγοράσει χειρόγραφο εικονογραφημένο από τη θυγατέρα του Σουζάννα. Ο γιος του Λούκας έγινε επίσης πολύ γνωστός ζωγράφος.

Η σύζυγός του Μάργκαρετ Σφάντερς ή φαν Σάουντερς απεβίωσε το 1529 και ο ίδιος κατασκεύασε τη μπρούτζινη πλάκα που βρέθηκε στην εκκλησία των Αγίων Πάντων στο Φούλαμ του Λονδίνου.

Απεβίωσε γύρω στα 1540 ή 1541.

## Έργο

*Μικρογραφίες στη "Σύνοψη" της Ελεωνόρας της Πορτογαλίας περ. 1500
*Μικρογραφίες στο βιβλίο των Ωρών του Ιακώβου Δ΄ της Σκωτίας, μεταξύ 1502 και 1503
*16 μικρογραφίες στο βιβλίο Ωρών των Σφόρτσα in the  για λογαριασμό της Αρχιδούκισσας Μαργαρίτας της Αυστρίας, μεταξύ 1517 και 1520 (σήμερα βρίσκεται στη Βρετανική Βιβλιοθήκη)
*Μικρογραφίες στη Σύνοψη των Γκριμάνι, πριν το 1520
*Πορτρέτα των Lieven Van Pottelsberghe και Livina Van Steelant, περ. 1525, σήμερα στο Μουσείο Καλών Τεχνών της Γάνδης

## Δείτε επίσης
* Κατάλογος Φλαμανδών ζωγράφων

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Παραλία Διονυσίου Χαλκιδικής

:*Για οικισμούς κ.λπ. με ίδιο όνομα στην Ελλάδα, δείτε: [[Παραλία (αποσαφήνιση)|Παραλία]].*

Η **Παραλία Διονυσίου** είναι ένα χωριό στο Δήμο Νέας Προποντίδας του Νομού Χαλκιδικής. Κατά την απογραφή πληθυσμού 2011 βρέθηκε να έχει 681 κατοίκους.

## Ιστορία
Η Παραλία Διονυσίου ιδρύθηκε το 1922 κυρίως από πρόσφυγες της Κωνσταντινούπολης. Το Μοναστήρι Διονυσίου, το οποίο ήταν μετόχι της Μονής Διονυσίου καταστράφηκε με αποτέλεσμα να μην υπάρχουν μνημεία που να χαρακτηρίζουν την περιοχή. Εξάλλου, ο οικισμός στην παραλία Διονυσίου δημιουργήθηκε πολύ αργότερα, το 1964.

## Σύνδεσμοι
*Iστοσελίδα Δήμου Νέας Προποντίδας

## Παραπομπές


Κατηγορία:Δήμος Νέας Προποντίδας
Κατηγορία:Χωριά της περιφερειακής ενότητας Χαλκιδικής
Αντρέα Γκάλο

Ο **Αντρέα Γκάλο** (*Andrea Gallo*, 18 Ιουλίου 1928-22 Μαΐου 2013) ήταν Ιταλός πρεσβύτερος της Καθολικής εκκλησίας, ιδρυτής και ηγέτης της ενορίας του Σαν Μπενεντέτο αλ Πόρτο στην Γένοβα. Συχνά αποκαλούσε τον εαυτό του *ιερέα του πεζοδρομίου*, παραπέμποντας στην δραστηριότητά του και στην προσφορά αλληλεγγύης προς φτωχούς και άπορους.

Οι ιδέες του Γκάλο ήταν παραπλήσιες με αυτές του κινήματος της Θεολογίας της Απελευθέρωσης, ενώ συμμετείχε κινητοποιήσεις όπως αυτές της Γένοβα το 2001. Ενδεικτικές είναι οι περιπτώσεις, που ο Γκάλο τραγουδούσε μέσα στην εκκλησία μαζί με τους πιστούς, το τραγούδι των Ιταλών παρτιζάνων ενάντια στον φασισμό, *[[Bella ciao|Bella Ciao]]*.

Όπως ανέφεραν μέσα ενημέρωσης στην Ιταλία, ο Αντρέα Γκάλο *"θεωρήθηκε σημείο αναφοράς από όσους επιθυμούν μια εκκλησία που να πλησιάζει τους ανθρώπους με την δύναμη της κατανόησης, χωρίς διακρίσεις και φραγμούς"*.

## Υποσημειώσεις


## Εξωτερικοί σύνδεσμοι

* Comunità San Benedetto al Porto

Κατηγορία:Ιταλοί κληρικοί
Πρωτοβουλία Κομμουνιστικών και Εργατικών Κομμάτων

Η **Πρωτοβουλία Κομμουνιστικών και Εργατικών Κομμάτων** (αγγλικά: Initiative of Communist and Workers' Parties), εν συντομία **ΠΡΩΤΟΒΟΥΛΙΑ** (αγγλικά: INITIATIVE), γνωστή και ως **Ευρωπαϊκή Κομμουνιστική Πρωτοβουλία** (**ΕΚΠ**) (αγγλικά: European Communist Initiative, ECI), υπήρξε συμμαχία κομμουνιστικών κομμάτων από όλη την Ευρώπη που δημιουργήθηκε τον Οκτώβριο του 2013. Στις 9 Σεπτεμβρίου 2023 ο συνασπισμός διαλύθηκε, μετά από ιδεολογικές και πολιτικές διαφορές μεταξύ των μελών της, σχετικά με το θέμα της ρωσικής εισβολής στην Ουκρανία. 
Η ΕΚΠ είχε ως μέλη της 30 κόμματα από 27 διαφορετικές χώρες. To Κομμουνιστικό Κόμμα Ελλάδας (ΚΚΕ) ήταν ο βασικός ιδρυτής της.

Ακολούθησε η ίδρυση της Ευρωπαϊκής Κομμουνιστικής Δράσης (ΕΚΔ), στις 18 Νοεμβρίου 2023 στην Αθήνα, με πρωτοβουλία του ΚΚΕ. Την ΕΚΔ συγκρότησαν τα πρώην κόμματα της ΕΚΠ που συμφώνησαν με την τοποθέτηση του ΚΚΕ στο ζήτημα της ρωσικής εισβολής, η οποία αντιτάσσεται τόσο στο ΝΑΤΟ και την Ευρωπαϊκή Ένωση (ΕΕ), όσο και στη Ρωσία, καταδικάζοντας και τις δυο πλευρές ως ιμπεριαλιστικές. Πολλά από τα πρώην κόμματα της ΕΚΠ που δε συμμετείχαν στην ίδρυση της ΕΚΔ εντάχθηκαν στην Παγκόσμια Αντιιμπεριαλιστική Πλατφόρμα (ΠΑΠ), η οποία θεωρεί ότι αποκλειστικά το ΝΑΤΟ ευθύνεται για τον πόλεμο, ότι η Ρωσία δεν είναι ιμπεριαλιστική και ότι διεξάγει έναν «δίκαιο πόλεμο αυτοάμυνας».

## Αρχές - Στόχοι
Η ΕΚΠ ήταν μια μορφή συνεργασίας μεταξύ κομμουνιστικών και εργατικών κομμάτων της Ευρώπης που δημιουργήθηκε με σκοπό τη μελέτη και επεξεργασία ευρωπαϊκών θεμάτων καθώς και το συντονισμό της δράσης των κομμάτων - μελών. 

Βασίστηκε στην Ιδρυτική Διακήρυξη, σχετικά με τις αρχές και τους στόχους της. Σύμφωνα με αυτή δεν ήταν ένα ενιαίο πολιτικό κόμμα ούτε ένα ευρωπαϊκό κόμμα, όπως αυτά που έχουν δημιουργηθεί εντός του Ευρωπαϊκού Κοινοβουλίου. Στη βάση αυτή, όλοι οι συμμετέχοντες είχαν τα ίδια δικαιώματα και υποχρεώσεις.

Η ΕΚΠ περιελάμβανε 30 κομμουνιστικά και εργατικά κόμματα από 27 ευρωπαϊκές χώρες. Η έδρα της Γραμματείας ήταν στην Αθήνα.

## Μέλη

Στις ευρωεκλογές του 2019, τα κόμματα της ΠΡΩΤΟΒΟΥΛΙΑΣ πέτυχαν τα εξής αποτελέσματα:

* Κομμουνιστικό Κόμμα Ελλάδας: 5,35%
* Κομμουνιστικό Κόμμα (Ιταλία): 0,88%
* Κομμουνιστικό Κόμμα Σλοβακίας: 0,62%
* Εργατικό Κόμμα Ουγγαρίας: 0,42%
* Σοσιαλιστικό Εργατικό Κόμμα Κροατίας: 0,24%
* Κόμμα Εργατών Ιρλανδίας: 0,2%
* Κομμουνιστικό Κόμμα των Εργαζομένων της Ισπανίας: 0,09%
* Κομμουνιστικό Κόμμα Σουηδίας: 0,02%
* Το Σοσιαλιστικό Κόμμα Λετονίας συμμετείχε στις ευρωεκλογές μέσα από τις λίστες του σοσιαλδημοκρατικού φιλορωσικού κόμματος "Αρμονία" (17,56%).

Στις τουρκικές αυτοδιοικητικές εκλογές 2019 το Κομμουνιστικό Κόμμα Τουρκίας (TKP) απέσπασε συνολικά 125.109 ψήφους (0,29%). Στην Κωνσταντινούπολη ξεπέρασε τις 10.000 ψήφους και στη Σμύρνη τις 8.000. 

Στις βουλγαρικές βουλευτικές εκλογές τον Ιούλη του 2021 τα μέλη της ΕΚΠ Κόμμα Βούλγαρων Κομμουνιστών και Ένωση Κομμουνιστών στη Βουλγαρία συμμετείχαν στο μέτωπο *Αριστερή Ένωση για μια Καθαρή Δημοκρατία* που απέσπασε το 0,37%.

## Υποσημειώσεις


## Εξωτερικοί σύνδεσμοι
*  

Κατηγορία:Κομμουνιστικά κόμματα
Κατηγορία:Πανευρωπαϊκά πολιτικά κόμματα